Temeljem Zaključka Gradonačelnika o organiziranju programa Advent u Varaždinu 2023. TURISTIČKA ZAJEDNICA GRADA VARAŽDINA, kao organizator Adventa u Varaždinu 2023., 16.10.2023. upućuje

**POZIV**

**zainteresiranim poslovnim subjektima za zakup kućica za ugostiteljstvo**

**i prostora za prigodnu prodaju na Adventu u Varaždinu 2023.**

1. Prigodna prodaja na Adventu u Varaždinu 2023. održavat će se **od 1.prosinca 2023. do 7. siječnja 2024. godine.**

2. Prigodna prodaja i ugostiteljstvo odvijat će se na prostoru **Trga kralja Tomislava, Trga Miljenka Stančića, Franjevačkom trgu, Trgu slobode i u Čarobnom gradu Djeda Mraza.**

3. Cijene zakupa kućica:

|  |  |
| --- | --- |
| **LOKACIJA** | **UGOSTITELJSTVO** |
| **TRG KRALJA TOMISLAVA** (8 ugostiteljskih kućica) | 860,00 € (2x2 m)  6.479,67 kn |
| 1.200,00 € (3x2 m)  9.041,40 kn |
| **TRG MILJENKA STANČIĆA** (5 ugostiteljskih kućica) | 860,00 € (2x2 m)  6.479,67 kn |
| 1.200,00 € (3x2 m)  9.041,40 kn |
| **FRANJEVAČKI TRG**  (1 ugostiteljska kućica) | 860,00 € (2x2 m)  6.479,67 kn  1.200,00 € (3x2 m)  9.041,40 kn  (vl.kućica max veličine 3x2 m) |
| **ČAROBNI GRAD DJEDA MRAZA**  (1 ugostiteljska kućica, ponuda za djecu) | 430,00 €  3.239,84 kn  (vel.2x2 m u vlasništvu organizatora) |
| **TRG SLOBODE**  (1 ugostiteljska kućica) | 860,00 € (2X2 m)  6.479,67 kn  1.200,00 € (3x2 m)  9.041,40 kn |
| **LOKACIJA** | **PRIGODNA PRODAJA** |
| **FRANJEVAČKI TRG**  (12 kućica za prigodnu prodaju) | 600,00 €  4.520,70 kn  (max veličine 3x2 m) |
| **ČAROBNI GRAD DJEDA MRAZA**  (1 kućica-SUVENIRNICA) | 300,00 €  2.260,35 kn  (vel. 4x3 m u vlasništvu organizatora) |
| **TRG SLOBODE**  (10 kućica za prigodnu prodaju) | 170,00 €  1.280,87 kn  (vl.kućica max veličine 3x2 m) |

\*Na navedene cijene obračunava se iznos PDV-a u iznosu od 25 %.

Cijene izražene u eurima preračunate su prema fiksnom tečaju konverzije kune u euro 1 € = 7,53450 kn.

Za kućice dimenzija većih od navedenih u cjeniku, na cijenu iz prethodnog stavka ove točke obračunava se dodatni iznos od 200,00 € (1.506,90 kn) po svakom idućem m2 (do max veličine 10 m2).

Za korištenje vlastite kućice bilo za prigodnu prodaju bilo za ugostiteljsku ponudu (uz prethodnu suglasnost Organizatora) navedena se cijena umanjuje za 20 %.

Kućica za izlaganje na Trgu kralja Tomislava mora obavezno biti bijele boje.

**Pružanje ugostiteljskih usluga dozvoljeno je pod sljedećim uvjetima:**

* isključiva prodaja brendova alkoholnih i bezalkoholnih pića koja su u prodajnom **asortimanu sponzora Adventa**, ukoliko su zastupljeni u prodajnom asortimanu Zakupca
* na zakupljenim prostorima dozvoljeno je izvoditi posebne promocije samo s brendovima alkoholnih i bezalkoholnih pića koja su u prodajnom asortimanu sponzora
* na zakupljenim prostorima dozvoljeno je izlagati samo promotivni materijal i ostalu ugostiteljsku opremu koja ima oznake / brendove alkoholnih i bezalkoholnih pića koja su u prodajnom asortimanu sponzora

4. Na prostoru **Trga slobode** pravo prijave imaju **članovi Udruženja hrvatskih obrtnika Varaždin** uz potvrdu Udruženja hrvatskih obrtnika Varaždin o **plaćenom komorskom doprinosu - isključivo s prodajom adventskog ukrasnog programa i vlastitom kućicom.**

Cijena prostora za postavu drvene kućice (max. dimenzija kućice 3x2m) je 170,00 € (1.280,87 kn)

+ PDV, a korisnik sam postavlja kućicu.

Obavezno radno vrijeme za Zakupce na Trgu slobode: radnim danom 10:00 do 20:00 sati, te subotom i nedjeljom od 8:00 do 22:00 sata. U dogovoru s organizatorom moguć je dogovor oko radnog vremena.

5. Sukladno Zaključku Gradonačelnika od 11.listopada 2023. godine o naplati električne energije i korištenju postojećih mjernih priključnih mjesta te električnih ormarića raspoložive instalirane snage radi održavanja programa „Advent u Varaždinu 2023. godine“ svi su zakupci dužni jednokratno uplatiti paušal za potrošnju električne energije:

* štandovi, kućice i šatori (samo rasvjeta) – 0,60 eura (4,52 kn) /dan
* štandovi, kućice i šatori do 1 kW: 1,30 eura (9,79 kn) /dan
* štandovi, kućice i šatori do 2 kW: 2,60 eura (19,59 kn) /dan
* štandovi, kućice i šatori do 3 kW: 3,90 eura (29,38 kn) /dan
* štandovi, kućice i šatori do 4 kW: 5,20 eura (39,18 kn) /dan
* štandovi, kućice i šatori do 5 kW: 6,50 eura (48,97) /dan
* štandovi, kućice i šatori do 6 kW: 7,80 eura (58,77 kn) /dan
* štandovi, kućice i šatori do 7 kW: 9,10 eura (68,56 kn) /dan
* štandovi, kućice i šatori do 8 kW: 10,40 eura( 78,36 kn) /dan
* štandovi, kućice i šatori do 9 kW: 11,70 eura (88,15 kn) /dan
* štandovi, kućice i šatori do 10 kW: 13,00 eura (97,95 kn) /dan
* štandovi, kućice i šatori do 11 kW: 14,30 eura (107,74 kn) /dan
* štandovi, kućice i šatori do 12 kW: 15,60 eura (117,54 kn) /dan
* štandovi, kućice i šatori do 13 kW: 16,90 eura (127,33 kn) /dan
* štandovi, kućice i šatori do 14 kW: 18,20 eura (137,13 kn) /dan
* štandovi, kućice i šatori do 15 kW: 19,50 eura (146,90 kn) /dan
* štandovi, kućice i šatori preko 15 kW: 19,50 eura (146,90 kn) /dan + 1,30 eura (9,79 kn)/dan za svaki dodatni kW
* promotivne akcije, prezentacije i drugi programi 65,00 eura (489,74 kn) /dan

6. Prema odluci TZG Varaždina zakupci na lokacijama dužni su jednokratno uplatiti paušal za odvoz i zbrinjavanje smeća, a u iznosu:

* izlagačko prodajni prostori: 15,00 € (113,02 kn)
* ugostiteljstvo: 50,00 € (376,73 kn)

Naknada uključuje svakodnevno sakupljanje, odvoz i zbrinjavanje komunalnog otpada od 1.12.2023. do 7.1.2024. godine. Otpad će biti sakupljan u jutarnjim satima, a smeće je u plastičnim vrećama potrebno odložiti uz kućicu.

7. Zakupac je dužan kućicu vratiti u istom stanju u kojem ju je primio, kao i ključeve kućice. Zakupnik je odgovoran za svu štetu koja nastane na sajamskoj kućici te na istoj ne smije raditi nikakve preinake bez odobrenja Zakupodavca.

8. Obavezno radno vrijeme za sve zakupce na navedenim ugostiteljskim i izlagačko-prodajnim lokacijama: od ponedjeljka do petka od 10:00 do 13:00 sati i 16:00 do 20:00 sati, a subotom i nedjeljom od 10:00 do 21:00 sat.

U dogovoru s organizatorom moguć je dogovor oko radnog vremena.

9. **Ponuda treba sadržavati:**

9.1. ispunjenu Prijavnicu za izlaganje i prodaju/ugostiteljstvo koja je sastavni dio ovog poziva, a koja se može preuzeti s web stranice (visitvarazdin.hr) ili u Turističkoj zajednici grada Varaždina (Ivana Padovca 3, Varaždin) radnim danom od 8:00 do 16:00 sati

9.2. pravne osobe: izvadak iz sudskog registra

9.3. obrtnici: izvadak iz obrtnog registra, obrtnica ili rješenje o upisu u obrtni registar

9.4. udruge: rješenje državne uprave

9.5. obiteljska poljoprivredna gospodarstva: rješenje o upisu u upisnik obiteljskih gospodarstva; rješenje za Upis u upisnik dopunskih djelatnosti na OPG-u

9.6. domaća radinost: rješenje o upisu domaće radinosti

9.7. slobodna zanimanja: rješenje o upisu u registar djelatnosti kod nadležnog tijela

9.8 **uz prijavu za Trg slobode potvrdu o članstvu te potvrdu o plaćenom komorskom doprinosu Udruženja hrvatskih obrtnika Varaždin koji možete dobiti u Udruženju hrvatskih obrtnika Varaždin, Kukuljevićeva 13/2, Varaždin**

9.9. **Članovi UHOV-a koji izlažu na ostalim lokacijama također mogu dostaviti** **potvrdu o plaćenom komorskom doprinosu Udruženja hrvatskih obrtnika Varaždina koji možete dobiti u Udruženju hrvatskih obrtnika Varaždina, Kukuljevićeva 13/2, Varaždin**

9.10. fotodokumentaciju sukladnu Prijavnici za izlaganje i prodaju

9.11. fotografiju vlastite kućice

10. Turistička zajednica grada Varaždina, kao voditelj obrade osobnih podataka, koristit će i dalje obrađivati podatke u svrhu provedbe pozivnog postupka za zakup kućica i prostora sukladno propisima koji reguliraju zaštitu osobnih podataka. Natječajna dokumentacija odnosno podaci o kandidatima čuvaju se godinu dana od završetka natječaja, a dulje u slučaju sudskog ili sličnog postupka, u kojem slučaju se čuvaju do završetka postupka. Nakon isteka roka čuvanja dokumentacija se uništava, s time da svaki kandidat po isteku roka čuvanja može preuzeti svoju dokumentaciju. Za sve upite vezane za zaštitu osobnih podataka, kao i za vaša prava na pristup podacima koje smo prikupili, njihove izmjene ili brisanje, prijenos i prigovor na obrade koje vršimo, obratite se na tihana@spancirfest.com ili telefonom na 042/210-987.

11. **Broj prodajnih/izlagačkih/ugostiteljskih mjesta je ograničen na svim lokacijama održavanja Adventa**, **kao i broj kućica kojima raspolaže Turistička zajednica grada Varaždina.**

Turistička zajednica grada Varaždina zadržava pravo odabira izlagača/prodavača/ugostitelja, kao i određivanja pozicije prodajnih mjesta na prostoru održavanja Adventa, pri čemu nije dužna davati posebna obrazloženja i pri svemu tome ne snosi nikakvu odgovornost prema prijaviteljima.

Pri odabiru izlagača/prodavača/ugostitelja bodovati će se:

1. atraktivnost asortimana i jela (kod ugostitelja)- 5 bodova

2. reference-5 bodova

3. broj godina sudjelovanja na Adventu u Varaždinu-5 bodova

3.1. 0-1 godina (1 bod) /2-5 godina (3 boda) /više od 5 godina (5 boda)

**i ostvariti maksimalno 15 bodova**.

Turistička zajednica grada Varaždina sa svakim odabranim izlagačem/prodavačem/ugostiteljem sklopit će Ugovor o zakupu kućice i izlagačko-prodajnog prostora.

12. Jedan Zakupac može konkurirati samo za jednu ugostiteljsku i jednu izlagačko-prodajnu lokaciju na Adventu.

13. Zakupci su dužni svoje izlaganje i prodaju uskladiti sa zakonskim propisima RH vezanim za njihovu djelatnost – posebno sa Zakonom o trgovini, Zakonom o trošarinama, Zakonom o ugostiteljskoj djelatnosti te Zakonom o porezu na dodanu vrijednost.

Zakupac potvrđuje da je posebno upozoren od Turističke zajednice grada Varaždina da mu je dozvoljena prodaja trošarinskih proizvoda samo ako ispunjava uvjete propisane posebnim propisima u odnosu na obavljanje djelatnosti trgovine, izdavanje računa, kao i uvjete propisane posebnim propisima koji se na bilo koji način odnose na trošarinske proizvode. U slučaju da Zakupac, unatoč primljenom upozorenju, počini prekršaj iz Zakona o trošarinama, a Turističkoj zajednici grada Varaždina kao organizatoru zbog toga bude naloženo plaćanje neke novčane kazne, Zakupac se obvezuje nadoknaditi Turističkoj zajednici grada Varaždina puni iznos plaćene novčane kazne.

14. Rok za predaju prijava je do ponedjeljka 30. listopada 2023. do 12:00 sati bez obzira na način dostave, a odabir izlagača izvršiti će se najkasnije do četvrtka 2. studenog 2023. godine.

Nepotpune i nepravodobne prijave neće se razmatrati.

15. Zakupac je dužan cjelokupan iznos zakupa izlagačkog prostora i pologa uplatiti po potpisivanju Ugovora, najkasnije do petka 10. studenog 2023. godine.

16. **U slučaju da Zakupac iz bilo kojeg razloga odustane od zakupa nakon 10.studenog 2023. godine cjelokupni iznos plaćenog zakupa Zakupodavac je ovlašten zadržati kao naknadu za odustanak.**

17. Nije dozvoljeno davanje sajamske kućice u podzakup ili na korištenje trećim osobama.

18. Prijave se (s naznakom „Advent 2023. - zakup prodajnih mjesta“) dostavljaju:

* osobno: Turistička zajednica grada Varaždina, I. Padovca 3, radnim danom od 8:00 do 16:00 sati, a subotom od 10:00 do 13:00 sati
* poštom: Turistička zajednica grada Varaždina, I. Padovca 3, 42000 Varaždin
* e-mailom: tihana@spancirfest.com